**AB „VILNIAUS ŠILUMOS TINKLAI”**

**TECHNINĖ SPECIFIKACIJA**

1. **PIRKIMO OBJEKTAS**

**E. sąskaitų duomenų apdorojimo ir teikimo bankams paslauga**

1. **PIRKIMO OBJEKTO APIMTYS IR CHARAKTERISTIKA**
   1. **Naudojami apibrėžimai**
      1. **Užsakovas** – AB „Vilniaus šilumos tinklai“.
      2. **Teikėjas / Operatorius** – E. sąskaitų duomenų apdorojimo ir teikimo bankams paslaugos teikėjas.
      3. **Bankas (-ai)** – Lietuvos Respublikoje įsteigta kredito įstaiga, kuri turi licenciją verstis tokia veikla ir teikia paslaugas internetu naudojantis specialiai tam sukurtu tinklapiu, prisiimdama su tuo susijusią riziką bei atsakomybę.
      4. **Internetinė bankininkystė** - Banko paslaugų teikimas internetu, naudojantis specialiai tam sukurtu tinklalapiu.
      5. **Paslaugų gavėjas / Mokėtojas / Klientas** – Užsakovo ir Banko klientas, pateikęs prašymą teikti jam Užsakovo E. sąskaitas.
      6. **Taisyklės** – Lietuvos bankų asociacijos patvirtintos E. sąskaitų pateikimo Mokėtojams taisyklės, reglamentuojančios standartines sąlygas, kurių turi laikytis elektroninių sąskaitų pateikimo Mokėtojams sutartį sudarę mokėjimo paslaugų teikėjai (http://www.lba.lt/lt/e-saskaita).
      7. **Techninis standartas** – Taisyklių priedas, kuriame nustatytos Techninės elektroninių sąskaitų teikimo ir gavimo sąlygos.
      8. **Pilna E. sąskaita** – elektroninis dokumentas (elektroninė sąskaita), kuris pagal Techninio standarto reikalavimus pateikiamas apmokėjimui Banko internetinėje bankininkystėje Paslaugų gavėjui, pateikusiam prašymą gauti E. sąskaitą.
      9. **Dalinė E. sąskaita** – elektroninis dokumentas (elektroninė sąskaita), kuriame pagal Techninio standarto reikalavimus pateikiama siauresnės apimties (tik Paslaugų gavėjo mokėjimui atlikti reikalinga) informacija, nei Pilnoje E. sąskaitoje.
      10. **E. sąskaita** – elektroninis dokumentas (elektroninė sąskaita), kurį Teikėjas suformuoja iš šioje Techninėje specifikacijoje nurodytos Užsakovo pateiktos E. sąskaitų duomenų TXT bylos, pridėdamas šioje Techninėje specifikacijoje nurodytus papildomus duomenų laukus (papildomų laukų sąrašas gali būti keičiamas priklausomai nuo Užsakovo poreikių), ir Paslaugų gavėjui apmokėjimui pateikia jo Banko internetinėje bankininkystėje.
      11. **Prašymas** – Bankui pateiktas Paslaugų gavėjo prašymas teikti jam Banko Internetinėje bankininkystėje apmokėjimui Užsakovo E. sąskaitas arba prašymas Užsakovo E. sąskaitų nebeteikti.
      12. **Kliento kodas / Mokėtojo kodas** – Užsakovo Klientui suteiktas identifikacinis numeris (kodas), sudarytas iš raidžių ir/ar skaičių, pagal kurį identifikuojami Klientai ir/ar Mokėtojai.
      13. **Šalys** – Užsakovas ir Teikėjas kartu (kiekvienas atskirai dar vadinamas „Šalimi“).
      14. **Ataskaitinis laikotarpis / Ataskaitinis mėnuo** – kalendorinis mėnuo, už kurį Užsakovas Klientui teikia E. sąskaitą.
      15. **Techninė specifikacija** – ši techninė specifikacija.
      16. **Sutartis** – remiantis Technine specifikacija Užsakovo ir Teikėjo sudaryta sutartis.
   2. **Pirkimo objektas**
      1. E. sąskaitų duomenų apdorojimo ir teikimo Bankams paslaugos įskaitant, bet neapsiribojant:
         1. Duomenų apie Bankui pateiktus Paslaugų gavėjo prašymus teikti jam Banko Internetinėje bankininkystėje apmokėjimui Užsakovo E. sąskaitas ir prašymus Užsakovo E. sąskaitų nebeteikti pateikimą Užsakovui;
         2. E. sąskaitų formavimą ir pateikimą apmokėjimui Prašymus pateikusiems Paslaugų gavėjams jų Banko internetinėje bankininkystėje.
2. **SUTARTINIŲ ĮSIPAREIGOJIMŲ VYKDYMO VIETA**

**Lietuvos Respublika**

1. **REIKALAVIMAI PIRKIMO OBJEKTUI**
   1. **Esamos situacijos aprašymas**

Baigiant galioti Užsakovo E. sąskaitų duomenų apdorojimo ir teikimo Bankams paslaugų sutarčiai, Užsakovas turi poreikį užtikrinti E. sąskaitų teikimo Klientams tęstinumą.

* 1. **Pirkimo objekto aprašymas**

Užsakovo E. sąskaitų duomenų apdorojimas ir teikimas Bankams.

1. **ĮSIPAREIGOJIMŲ VYKDYMAS**
   1. **Įsipareigojimų vykdymo tvarka**
      1. Teikėjas perduoda Užsakovui duomenis apie Bankuose priimtus Prašymus.
      2. Teikėjas pagal Užsakovo pateiktus duomenis suformuoja E. sąskaitų duomenis bei perduoda juos Bankams.
      3. Teikėjas privalo užtikrinti, kad Bankai sudarytų sąlygas Klientams E. sąskaitų už Ataskaitinį mėnesį apmokėjimą Bankų internetinėje bankininkystėje atlikti ne vėliau, kaip 2 d. d. iki E.sąskaitų apmokėjimo termino pabaigos, t. y. ne vėliau, kaip likus 2 d. d. iki mėnesio, einančio po Ataskaitinio laikotarpio, pabaigos.
      4. Užsakovas turi teisę sudaryti sutartį su Banku dėl Banko paslaugos kainos mokėjimo tiesiogiai Bankui. Tokiu atveju Banko paslaugos kaina Teikėjui nemokama. Užsakovas apie atitinkamos sutarties sudarymą su Banku raštu informuoja Teikėją ne vėliau kaip likus 10 (dešimt) dienų iki tokios sutarties įsigaliojimo.
      5. Teikėjas E. sąskaitas Užsakovo klientams teikia Techninėje specifikacijoje nurodytuose Bankuose. Šalims suderinus, Bankų sąrašas yra negalutinis ir gali būti keičiamas (dėl Bankų reorganizacijos, pavadinimų pasikeitimų ir kitų objektyvių priežasčių) su sąlyga, kad nedidėja bendra už paslaugas taikomų įkainių suma. Raštu įforminti pakeitimai Bankų sąraše nėra laikomi Sutarties esminių sąlygų keitimu.
      6. Teikėjas pagal iš Paslaugų gavėjų gautas ir Užsakovo ar Bankų pateiktas Paslaugų gavėjų pretenzijas dėl klaidingos ar netikslios informacijos pateikimo, per 2 d. d. nuo pagrįstos pretenzijos gavimo atlieka būtinas korekcijas ir Bankams pateikia patikslintą korektišką informaciją.
      7. Užsakovas neatsako už Teikėjo ir Bankų, Subteikėjų, Paslaugų gavėjų bei trečiųjų šalių tarpusavio pretenzijas, kylančias dėl Teikėjo ir Bankų, Subteikėjų, Paslaugų gavėjų bei trečiųjų šalių tarpusavio santykių ir jų nenagrinėja.
      8. Teikėjas neatsako už Užsakovo ir Paslaugų gavėjų bei trečiųjų šalių tarpusavio pretenzijas, kylančias dėl Užsakovo ir Paslaugų gavėjų bei trečiųjų šalių tarpusavio santykių ir jų nenagrinėja.
      9. Dėl pasikeitusio teisinio reguliavimo ar kitų priežasčių vienos iš Šalių iniciatyva, tačiau pritarus kitai Šaliai, Sutarties galiojimo laikotarpiu gali būti keičiama Techninėje specifikacijoje aprašytų duomenų bylų struktūra ir (ar) formatai.
      10. Užsakovo iniciatyva gali būti keičiamas „AB „Vilniaus šilumos tinklai“ E. sąskaitų teikimo sąlygų“ tekstas, su kuriuo supažindinami Paslaugų gavėjai.
      11. Bendru atveju Šalys viena iš kitos gautą informaciją patikrina ir apie nustatytus netikslumus ar klaidas Sutartyje (ar jos prieduose) nurodytu el. paštu informuoja kitą Šalį ne vėliau kaip per 3 (tris) darbo dienas. Šalis, gavusi informaciją apie netikslumus ar klaidas, ne vėliau kaip per 3 (tris) darbo dienas ją patikrina, informacijai pasitvirtinus ištaiso netikslumus ar klaidas ir apie rezultatus el. paštu informuoja kitą Šalį ar pateikia patikslintą (teisingą) informaciją. Techninėje specifikacijoje ir/ar Sutartyje gali būti nustatyti kiti konkrečios informacijos ar duomenų pateikimo terminai ir/ar būdai.
      12. Reikalavimai informacijos konfidencialumui ir asmens duomenų apsaugai nustatomi Šalių susitarimu ir aprašomi Sutartyje.
      13. Šalys duomenis viena kitai teikia elektroniniu formatu, sutartais el. pašto adresais ar kitais elektroniniais informacijos pateikimo kanalais. Šalys turi teisę Sutartyje numatyti kitas nei Techninėje specifikacijoje nurodytos duomenų (informacijos) pateikimo sąlygas ir kanalus.
      14. Teikėjas užtikrina ir prisiima atsakomybę už tai, kad Bankų Internetinėje bankininkystėje ar bet kokiais kitais Bankų ir Teikėjo informacijos teikimo kanalais iš Užsakovo gauta informacija bus teikiama išskirtinai tik Paslaugų gavėjams ir tik konkrečiam asmeniui skirta informacija.
      15. Šalys užtikrina visų duomenų, gautų įgyvendinant Sutartį, saugumą. Šie duomenys laikomi paslaptyje ir bus naudojami tik Sutarties vykdymui. Šalys taiko būtinas organizacines ir technines priemones, užtikrinančias Kliento asmens duomenų apsaugą nuo atsitiktinio ar neteisėto sunaikinimo, pakeitimo, atskleidimo ar nuo kitokio neteisėto tvarkymo, taip kaip nustato Lietuvos Respublikos asmens duomenų teisinės apsaugos įstatymas, Bendrasis duomenų apsaugos reglamentas (ES) 2016/679 bei kitos Sutarties ar galiojančių teisės aktų nuostatos.
      16. Vienai iš Šalių nustačius iki tol Šalims nežinomas aplinkybes ar priežastis dėl kurių kyla reali grėsmė, kad viena iš Šalių ar Šalys neužtikrins prievolių, numatytų Lietuvos Respublikos asmens duomenų teisinės apsaugos įstatyme, Bendrajame duomenų apsaugos reglamente (ES) 2016/679 ar kitų, numatytų Sutartyje, kiekviena iš Šalių, raštu informavusi (t. y. nurodžiusi aplinkybes ar priežastis) kitą Šalį, turi teisę laikinai, iki minėtos grėsmės dėl prievolių užtikrinimo bus likviduotos, sustabdyti asmens duomenų tolimesnį teikimą, o jei tam neturi techninių galimybių, raštu pareikalauti, kad ne vėliau kaip per 1 (vieną) darbo dieną minėtus veiksmus atliktų kita Šalis, jeigu ji turi tam technines galimybes. Toks savo iniciatyva ar kitos Šalies reikalavimu vienos iš Šalių atliktas laikinas asmens duomenų teikimo sustabdymas nėra laikomas Sutarties pažeidimu.
      17. Teikėjas, teikdamas paslaugas Užsakovui, turi teisę naudoti Teikėjo verslo partnerių paslaugomis. Teikėjas turi teisę pasitelkti subtiekėjus, jeigu juos paviešina Užsakovui teikiamame pasiūlyme. Atsakomybę už Teikėjo verslo partnerių ir/ar subtiekėjų veiksmus prisiima Teikėjas.
      18. Jei viena Šalis dėl kitos Šalies veiksmų patyrė nuostolių, kaltoji Šalis, kitai Šaliai pareikalavus raštu, privalo visiškai atlyginti patirtus tiesioginius nuostolius.
      19. Dėl Teikėjo verslo partnerių ir/ar subtiekėjų kaltės Užsakovo patirtus nuostolius atlygina Teikėjas.
      20. Užsakovas ir Teikėjas turi teisę Sutartyje numatyti kitą nei Techninėje specifikacijoje aprašytas informacijos perdavimo periodiškumą, taip pat Techninėje specifikacijoje nepaminėtus techninius sprendimus ar duomenų struktūros pakeitimus, atsakomybes, sankcijas, el. pašto adresus ir atstovus Sutarties vykdymo metu iškylantiems klausimams spręsti, susitarti dėl Sutarties įsigaliojimo pradžios datos ir kitų sąlygų.
      21. Šalys privalo laikytis teisės aktų reikalavimų, nustatančių duomenų apsaugą bei teikti/priimti duomenis užtikrinant asmens duomenų saugumą.
      22. Užmokestis už vienos E. sąskaitos duomenų apdorojimą ir teikimą sudarytas iš Banko paslaugos kainos bei Teikėjo paslaugos kainos. Užsakovo Teikėjui mokami įkainiai nurodomi pagal Techninėje specifikacijoje pateiktą struktūrą.
      23. Sutartyje nustatyti paslaugų įkainiai galioja visą Sutarties galiojimo laikotarpį.
      24. Teikėjas neturi teisės vienašališkai keisti Sutartyje nustatytų paslaugų įkainių, išskyrus teisę nekeičiant Sutarties vienašališkai pakeisti PVM taikymą ar PVM tarifą PVM sąskaitose faktūrose, teikiamose Užsakovui už 2.2 punkte nurodytas paslaugas, dėl Lietuvos Respublikos teisės aktų, reglamentuojančių PVM taikymą ar PVM tarifo dydį, pasikeitimo, taip pat dėl pasikeitusių aplinkybių, sąlygojančių PVM taikymą ar PVM tarifo dydį.
      25. Įkainis už Sutartyje nustatytas paslaugas gali būti mažinamas Šalių sutarimu. Raštu įformintas mokesčio mažinimas nėra laikomas Sutarties esminių sąlygų keitimu.
      26. Ši Techninė specifikacija ir jos priedai yra neatsiejama Sutarties dalis.
   2. **Įsipareigojimų vykdymo terminai**
      1. Teikėjas, už per kalendorinį mėnesį suteiktas paslaugas, ne vėliau kaip iki kito mėnesio 9 (devintos) kalendorinės dienos (jeigu tai nedarbo diena, tai paskutinę darbo dieną prieš tai) per Registrų centro automatinio elektroninių sąskaitų teikimo sistemą „E. sąskaita“, pateikia Užsakovui PVM sąskaitą faktūrą, kurioje nurodo suteiktų paslaugų kiekius (pvz.: suformuotų ir pateiktų E. sąskaitų kiekis). Popieriuje PVM sąskaita faktūra nespausdinama ir Užsakovui nesiunčiama.
      2. Užsakovas už paslaugas atsiskaito su Teikėju.
      3. PVM sąskaitą faktūrą Užsakovas apmoka pervesdamas lėšas į Teikėjo banko sąskaitą per 30 dienų nuo PVM sąskaitos faktūros per Registrų centro automatinio elektroninių sąskaitų teikimo sistemą „E. sąskaita“ gavimo dienos.
      4. Sutartis sudaroma vieneriems metams, su galimybe sutartį pratęsti du kartus po 12 (dvylika) mėnesių. Sutarties galiojimo terminas ne ilgesnis kaip 3 (trys) metai. Sutartis galioja iki visiško įsipareigojimų įvykdymo. Šalys turi teisę Sutartyje nustatyti Sutarties įsigaliojimo, keitimo, pratęsimo, nutraukimo, pasibaigimo sąlygas.
   3. **Sutarties vykdymo metu pateikiama dokumentacija**
      1. Kliento kodo sandaros taisyklės:

a) Jei Kliento kodas prasideda raide „V“, Kliento kodą turi sudaryti „V“ + 6 skaitmenys;

b) Jei Kliento kodas prasideda skaičiumi, Kliento kodą turi sudaryti 7 skaitmenys ir Kliento kodas turi turėti tokią struktūrą:

X1X2X3X4X5X6K, kur X1 – X6 – Kliento kodo skaičiai, K – kontrolinis skaičius. Kontrolinis skaičius apskaičiuojamas: sumą X1\*7 + X2\*6 + X3\*5 + X4\*4 + X5\*3 + X6\*2 + Z\*2 padalinus iš 11 (vienuolikos), kontrolinis skaičius yra liekana, gauta atlikus dalybos veiksmą. Jeigu gauta liekana yra lygi 10 (dešimt) arba 0 (nulis), tada kontrolinis skaičius 0 (nulis). Čia Z – Vilniaus regiono kodas (1), t.y. Z = 1. Pavyzdys, kaip apskaičiuojamas kontrolinis skaičius: jei Vilniaus regiono Kliento kodo 6 pirmi skaičiai yra 315660, tai: 3\*7 + 1\*6 + 5\*5 + 6\*4 + 6\*3 + 0\*2 + 1\*2 = 96; gauta suma dalinama iš 11, gaunami 8 sveiki ir liekana 8; pilnas Kliento kodas yra 3156608.

* + 1. Jeigu Bankas ir Užsakovas yra sudarę įmokų surinkimo sutartį, kurioje yra numatytas Banko įsipareigojimas patikrinti Kliento kodą ir kitus duomenis, arba Bankas turi tokią galimybę, toks Banko įsipareigojimas patikrinti Klientų prašymų duomenis turi būti numatytas Teikėjo ir Banko sutartyje. Bankas tikrina Prašyme nurodyto Kliento kodo teisingumą.
    2. Užsakovas turi teisę pakeisti Kliento kodo teisingumo tikrinimo sąlygas, apie tai raštu ar el. paštu informavęs Teikėją.
    3. Bendri reikalavimai elektroninių duomenų byloms:
       1. Užsakovo ir Teikėjo elektroninių pateikimo kanalų adresai nurodomi Sutartyje.
       2. Kiekvieno siunčiamo duomenų paketo duomenų bylos apjungiamos į RAR/ZIP archyvą, kuriam suteikiamas vardas, atitinkantis duomenų bylos (-ų) vardą. RAR/ZIP archyvas papildomai užšifruojamas PGP kodavimo standartu, tekstiniame režime, panaudojant PGP programinę įrangą. Bylų kodavimas PGP priemonėmis atliekamas siuntėjui užkoduojant siunčiamas bylas gavėjo viešais raktais. Iškilus grėsmei, kad slaptieji raktai gali tapti žinomais tretiesiems asmenims, arba vienos iš šalių reikalavimu, generuojama nauja raktų pora ir apsikeičiama naujais viešais raktais, o ankstesni viešieji raktai nebenaudojami.
       3. Duomenų bylų pavadinimai ir išplėtimai gali būti užpildyti tiek mažosiomis, tiek didžiosiomis raidėmis.
       4. Tekstinė informacija koduojama naudojant Windows – 1257 kodavimo lentelę.
       5. Duomenų bylų aprašymuose naudojami sutrumpinimai:

Lauko tipas: N – skaitmeninis, C – skaitmeninis/raidinis; D – datos tipo;

Pildo: I – Užsakovas, O – Teikėjas;

Privaloma: M – privaloma pildyti.

* + - 1. Teikėjas sutartis su Bankais sudaro ir Užsakovui pateikia kiekvieno banko pavadinimą, banko IBAN ir lėšų gavėjo sutarties Nr. su jo MPT ne vėliau, kaip per 30 dienų nuo sutarties su Užsakovu sudarymo.
    1. Prašymų administravimas ir duomenų bylos struktūra:
       1. Užsakovo gautus Prašymus administruoja pats Užsakovas.
       2. Jeigu Bankas yra sudaręs galimybę Mokėtojui priimti jo Prašymą Banke, Mokėtojas Prašymo pateikimo metu turi būti supažindintas su „AB „Vilniaus šilumos tinklai“ E. sąskaitų teikimo sąlygomis“ (toliau - Sąlygos). Kai Bankas neturi galimybių savo Internetinėje bankininkystėje patalpinti Sąlygų teksto, Teikėjas ir Bankas turi susitarti dėl Mokėtojo peradresavimo į Užsakovo interneto svetainę www.chc.lt, kurioje yra patalpinta aktuali sąlygų redakcija ir tokiu būdu užtikrinti, kad Mokėtojas būtų supažindintas su Sąlygomis.
       3. Mokėtojo supažindinimas su Sąlygomis užtikrinamas Teikėjo ir Banko tarpusavio susitarimu (sutartimi).
       4. Teikėjas nepriima Prašymų duomenų iš Banko, kuris Prašymo pateikimo Banke metu nesupažindina Mokėtojo su Sąlygomis.
       5. Teikėjas priima iš Bankų Prašymų duomenis pagal Techninį standartą.
       6. Teikėjas iš Bankų gautus Prašymų duomenis el. paštu pateikia Užsakovui.
       7. Jeigu Bankas yra įsipareigojęs patikrinti Kliento kodą ir kitus duomenis arba Bankas turi tokią galimybę, Banko įsipareigojimas teikti tik patikrintus Prašymų duomenis turi būti numatytas Teikėjo ir Banko sutartyje.
       8. Prašymų duomenys teikiami vieną kartą per savaitę – kiekvieną penktadienį, o jeigu ši diena yra švenčių diena, todėl Teikėjas neturi galimybės perduoti Užsakovui Prašymų duomenų – paskutinę darbo dieną prieš šią dieną, bei papildomai – mėnesio, einančio po Ataskaitinio, pirmą darbo dieną.
       9. Į duomenų bylą įtraukiami iki duomenų teikimo dienos iš Bankų gauti Prašymų duomenys.
       10. Į duomenų bylą įtraukiami tik nauji, Užsakovui dar neteikti įrašai.
       11. Užsakovas ne vėliau kaip kitą darbo dieną el. laišku informuoja Teikėją apie sėkmingą duomenų gavimą.
       12. Prašymų duomenų bylai, kurią Teikėjas teikia Užsakovui, suteikiamas vardas XXXXXyymmddhhnnzzzzz.txt, kur XXXXX – sutarta konstanta, yy – metai, mm – mėnuo, dd – diena, hh – valanda, nn – minutės, zzzzz – bylos eilės numeris (pradedamas nuo 00001 kiekvienais metais iš naujo). Pateikimo adresai nurodomi Sutartyje.
       13. Attachment files: XXXXXYYMMDDhhmmzzzzz,txt.pgp
       14. Duomenų bylų laukai yra fiksuoto ilgio, jie vienas nuo kito atskiriami simboliu TAB.
       15. Skaitmeniniai (N) laukai išlyginami iš dešinės, skaitmeniniai/raidiniai laukai (C) išlyginami iš kairės.
       16. Kiekvienas įrašas baigiasi kodu CR/LF.
       17. Duomenų bylų struktūra:

Bylos antraštė (Header)

| **Lauko pavadinimas** | **Lauko tipas** | **Lauko ilgis** | **Pildo** | **Privaloma** | **Pastabos** |
| --- | --- | --- | --- | --- | --- |
| Įrašo identifikatorius | N | 2 | O | M | Konstanta 00 ( nulis, nulis) |
| Duomenų tipas | C | 3 | O | M | Konstanta: Simbolių eilutė „ESP” |
| Sukūrimo data | N | 8 | O | M | yyyymmdd |
| Sukūrimo laikas | N | 6 | O | M | hhmmss |
| Duomenų bylos eilės numeris | N | 5 | O | M | Pradedamas nuo 00001 kiekvienais metais iš naujo. Sutampa su zzzzz – bylos eilės numeriu bylos varde. |

Sutikimų duomenys

| **Lauko pavadinimas** | **Lauko tipas** | **Lauko ilgis** | **Pildo** | **Privaloma** | **Pastabos** |
| --- | --- | --- | --- | --- | --- |
| Įrašo identifikatorius | N | 2 | O | M | Konstanta 15 |
| Lėšų gavejo (Užsakovo) kodas \* | C | 20 | O | M |  |
| Lėšų gavėjo sutarties numeris su jo MPT | A | 100 | O | M |  |
| Kliento kodas | C | 15 | O | M | Kliento kodas Užsakovo informacinėje sistemoje. |
| Mokėtojo asmens / įmonės kodas | C | 15 | O | M | Mokėtojo įmonės registracijos numeris arba fizinio asmens kodas |
| Mokėtojo banko sąskaitos Nr. IBAN formatu | C | 20 | O | M |  |
| Mokėtojo pavadinimas | C | 100 | O | M | Mokėtojo įmonės pavadinimas arba fizinio asmens vardas ir pavardė |
| Atributas, nurodantis, kokį veiksmą su pateikiamu prašymu siekiama atlikti. | C | 3 | O | M | Galimos reikšmės:  ADD – naujas, keičiamas Prašymas,  DEL – E. sąskaitos atsisakymas. |
| Pilna/dalinė E. sąskaita | C | 4 | O | M | Galimos reikšmės:  FULL (pilna e.sąskaita),  PAY (dalinė e.sąskaita). |
| Mokėtojo el. pašto adresas | C | 60 | O |  | Elektroninio pašto adresas |
| Mokėtojo telefono Nr. | C | 60 | O |  | Kontaktinis telefono numeris |
| Prašymo pateikimo laikas | C | 19 | O | M | YYYY-MM-DDThh:mm:ss kur:  YYYY – metai, MM – mėnuo, DD – diena, T – skyriklis, nurodantis laiko nuorodos pradžią, hh –valandos nuo 00 iki 23, mm –minutės nuo 00 iki 59, ss –sekundės nuo 00 iki 59. |
| Prašymo sutikimo numeris | C | 10 | O | M |  |
| Statusas | C | 1 | I | M |  |
| Klaidos statuso aprašymas | C | 100 | I | M | Klaidos atveju grąžinamas statuso reikšmės aprašymas |

\*AB „Vilniaus šilumos tinklai“ kodas 124135580. Teikėjasnepriima Bankuose priimtų Prašymų, kuriuose nurodytas kitas (kitos) įmonės kodas – grąžina tokius Prašymus Bankui kaip klaidingus.

Bylos pabaiga (Closing record)

|  |  |  |  |  |  |
| --- | --- | --- | --- | --- | --- |
| **Lauko pavadinimas** | **Lauko tipas** | **Lauko ilgis** | **Pildo** | **Privaloma** | **Aprašymas** |
| Įrašo identifikatorius | N | 2 | B | M | Konstanta 99 |
| Įrašų skaičius | N | 10 | B | M | 9999999999 |

* + - 1. Galimos lauko „Statusas” reikšmės, kurias užpildo Užsakovas:

B – Nėra tokio Paslaugų gavėjo;

K – Užsakovas dėl šio Paslaugų gavėjo E. sąskaitų teikimo jau turi Prašymą;

X – Kita priežastis.

* + 1. E. sąskaitų teikimas. Užsakovo teikiamos E. sąskaitų duomenų TXT bylos, Teikėjo grąžinamos E. sąskaitų klaidų duomenų TXT bylos aprašymas:
       1. Užsakovas ne vėliau kaip kiekvieno mėnesio, einančio po Ataskaitinio, 9 dieną pateikia Teikėjui Ataskaitinio mėnesio E. sąskaitų duomenis TXT byloje, užkoduotoje PGP kodavimo priemonėmis. Duomenys perduodami į Teikėjo FTP serverį arba kitu elektroniniu kanalu. Duomenų pateikimui skirto FTP serverio ar kito elektroninio kanalo rekvizitus (adresus) Šalys nurodo Sutartyje.
       2. Pateikus duomenis Užsakovas apie tai el. laišku informuoja Teikėją.
       3. Teikėjas ne vėliau kaip kitą darbo dieną el. laišku informuoja Užsakovą apie sėkmingą duomenų gavimą.
       4. Teikėjas patikrina gautus duomenis ir ne vėliau kaip kitą darbo dieną po duomenų pateikimo el. laišku informuoja Užsakovą apie identifikuotas klaidas (pvz. duomenyse rasti besidubliuojantys įrašai). Jeigu klaidų nebuvo, Teikėjas neprivalo apie tai informuoti Užsakovo.
       5. Užsakovas ištaiso klaidas, iš naujo suformuoja duomenų paketą, kuriame buvo rastos klaidos, ir ne vėliau kaip kitą darbo dieną pakartotinai jį pateikia Teikėjui.
       6. Teikėjas Užsakovo pateiktų teisingų duomenų pagrindu suformuoja E. sąskaitas pagal Techninio standarto reikalavimus ir ne vėliau kaip kitą darbo dieną po teisingų duomenų gavimo iš Užsakovo pateikia E. sąskaitas Bankams.
       7. Bankas - E. sąskaitos gavėjas identifikuojamas pagal Mokėtojo banko sąskaitos numerį.
       8. Užsakovas turi teisę nurodyti Teikėjui pakeisti Banką - E. sąskaitos gavėją į kitą Banką, kuris nesutaptų su Mokėtojo Banku, apie tai ne vėliau kaip prieš 1 mėnesį raštu informavęs Teikėją.
       9. Gavęs informaciją iš Bankų apie identifikuotas klaidas E. sąskaitose ir pats neturėdamas galimybės jų ištaisyti (pvz. klaidingas Mokėtojo banko sąskaitos numeris), Teikėjas ne vėliau kaip kitą darbo dieną nuo pranešimo iš Banko gavimo el. laišku apie klaidas informuoja Užsakovą.
       10. Į klaidų duomenų bylą įtraukiami tik klaidingi E. sąskaitų įrašai.
       11. Turėdamas galimybę ištaisyti klaidas per 1 darbo dieną, Užsakovas jas ištaiso. Pakartotinai suformuoja E. sąskaitų duomenis bei el. paštu pateikia juos Teikėjui. Pateikiami tik ištaisyti įrašai.
       12. Neturėdamas galimybės ištaisyti klaidas per 1 darbo dieną, pakartotinai einamąjį mėnesį Užsakovas Teikėjui E. sąskaitų duomenų nebeteikia.
       13. E. sąskaitų duomenų bylai, kurią Užsakovas teikia Teikėjui, suteikiamas vardas XXXXXyymmddhhnnzzzzz.txt, kur XXXXX – sutarta konstanta, yy – metai, mm – mėnuo, dd – diena, hh – valanda, nn – minutė, zzzzz – bylos eilės numeris (pradedamas nuo 00001 kiekvienais metais iš naujo). Pateikimo adresai nurodomi Sutartyje.
       14. E. sąskaitų klaidų duomenų bylai, kurią Teikėjas teikia Užsakovui, suteikiamas vardas XXXXXyymmddhhnnzzzzz.txt.err, t.y. prie Užsakovo pateiktos duomenų bylos vardo pridedamas išplėtimas err – konstanta, nurodanti, kad tai – klaidų duomenų byla.
       15. Attachment files: XXXXXYYMMDDhhmmzzzzz,txt.err.pgp
       16. Duomenų bylų laukai yra fiksuoto ilgio, jie vienas nuo kito atskiriami simboliu TAB.
       17. Skaitmeniniai (N) laukai išlyginami iš dešinės, skaitmeniniai/raidiniai laukai (C) išlyginami iš kairės.
       18. Kiekvienas įrašas baigiasi kodu CR/LF.
       19. Duomenų bylų struktūra:

Bylos antraštė (Header)

| **Lauko pavadinimas** | **Lauko tipas** | **Lauko ilgis** | **Pildo** | **Privaloma** | **Pastabos** |
| --- | --- | --- | --- | --- | --- |
| Įrašo identifikatorius | N | 2 | I | M | Konstanta 00 ( nulis, nulis) |
| Duomenų tipas | C | 2 | I | M | Konstanta: Simbolių eilutė „ES” |
| Sukūrimo data | N | 8 | I | M | yyyymmdd |
| Sukūrimo laikas | N | 6 | I | M | hhmmss |
| Duomenų bylos eilės numeris | N | 5 | I | M | Pradedamas nuo 00001 kiekvienais metais iš naujo. Sutampa su zzzzz – bylos eilės numeriu bylos varde. |

E. sąskaitos įrašai

| **Lauko pavadinimas** | **Lauko tipas** | **Lauko ilgis** | **Pildo** | **Privaloma** | **Pastabos** |
| --- | --- | --- | --- | --- | --- |
| Įrašo identifikatorius | C | 2 | I | M | Konstata 15 |
| Kliento kodas | C | 15 | I | M | Kliento kodas Užsakovo informacinėje sistemoje. |
| Kliento adresas 1 | C | 100 | I |  | Gatvės pavadinimas, namo numeris, buto numeris |
| Kliento adresas 2 | C | 50 | I |  | Miestas, rajonas, kaimas |
| Kliento pašto indeksas | C | 10 | I |  |  |
| Mokėtojo pavadinimas | C | 100 | I | M | Mokėtojo įmonės pavadinimas arba fizinio asmens vardas ir pavardė |
| Mokėtojo asmens / įmonės kodas | C | 15 | I | M |  |
| Mokėtojo banko sąskaitos Nr. IBAN formatu | C | 20 | I | M |  |
| Pilna/dalinė E. sąskaita | C | 4 | I | M | Galimos reikšmės:  FULL (pilna E. sąskaita),  PAY (dalinė E. sąskaita). |
| Sąskaitos serija | C | 5 | I | M |  |
| Sąskaitos numeris | C | 15 | I | M |  |
| Sąskaitos data | D | 10 | I | M | yyyy-mm-dd |
| Sąskaitos apmokėjimo terminas | D | 10 | I | M | yyyy-mm-dd |
| Sąskaitos suma su mokesčiais | N | 10.2 | I | M | 9999999999.99 |
| Mokėtina suma | N | 10.2 | I | M | 9999999999.99 |
| Lėšų gavėjo (Užsakovo) banko sąskaitos Nr. IBAN formatu | C | 20 | I | M |  |
| Lėšų gavėjo sutarties Nr. su jo MPT | C | 100 | I | M |  |
| Statusas | C | 2 | O | M |  |
| Klaidos statuso aprašymas | C | 100 | O | M | Klaidos atveju grąžinamas statuso reikšmės aprašymas. |

Bylos pabaiga (Closing record)

|  |  |  |  |  |  |
| --- | --- | --- | --- | --- | --- |
| **Lauko pavadinimas** | **Lauko tipas** | **Lauko ilgis** | **Pildo** | **Privaloma** | **Aprašymas** |
| Įrašo identifikatorius | N | 2 | I | M | Konstanta 99 |
| Įrašų skaičius | N | 10 | I | M | Įrašų skaičius byloje iš viso |
| Sąskaitos suma su mokesčiais iš viso | N | 10.2 | I | M | 9999999999.99.  Kontrolinė suma: visų įrašų lauko „Sąskaitos suma su mokesčiais“ suma. |
| Mokėtina suma iš viso | N | 10.2 | I | M | 9999999999.99.  Kontrolinė suma: visų įrašų lauko „Mokėtina suma“ suma. |

* + - 1. Galimos lauko „Statusas” reikšmės, kurias užpildo Teikėjas

D – Dubliuojasi įrašai;

S – Neteisingas Mokėtojo banko sąskaitos Nr.;

C – Mokėtojo banko sąskaita neprieinama;

Z – Banko sąskaita nepriklauso mokėtojui (Mokėtojo asmens/įmonės kodas nesutampa su Banko duomenimis);

X – Kita priežastis.

* + 1. Formuodamas E. sąskaitas, kurios bus teikiamos Bankams, Teikėjas suformuoja papildomus duomenų laukus (sąrašas nebaigtinis):
       1. Banko, į kurį nukreipiama E. Sąskaita, kodas.
       2. Kreditinės/debetinės sąskaitos požymis. Jei lauko „Sąskaitos suma su mokesčiais“ reikšmė < 0, tai – kreditinė sąskaita, priešingu atveju – debetinė.
       3. Nuoroda, ar sąskaita turi būti apmokėta. TAIP, jei lauko „Mokėtina suma“ reikšmė > 0.
       4. Valiutos kodas.
       5. Mokėjimo pavedimo suma, kuri lygi lauko „Mokėtina suma“ reikšmei.
       6. Mokėjimo (pavedimo) numeris, kurį Užsakovas matys savo banko sąskaitos išraše, formuojamas pagal formulę: DD1+Sąskaitos serija+Sąskaitos numeris, kur DD1 – konstanta.
       7. Aprašas, kuris bus nurodomas mokėjimo pavedimo nurodyme (atvaizduojamas Mokėtojo ir Užsakovo banko sąskaitos išraše): #ES#<Kliento kodas>#Pagal sąskaitą <Sąskaitos serija> Nr. <Sąskaitos numeris>, kur ES – konstanta, Kliento kodas – lauko „Kliento kodas“ reikšmė, Sąskaitos serija – lauko „Sąskaitos serija“ reikšmė, Sąskaitos numeris – lauko „Sąskaitos numeris“ reikšmė, pvz.: #ES#0740501#Pagal sąskaitą G501 Nr. 1.

Pastaba: Aprašo formavime naudojami tik reikšminiai duomenų laukų simboliai, neįtraukiami lauko pradžioje ar pabaigoje esantys tarpai.

1. **PRIEDAI**

AB „Vilniaus šilumos tinklai“ E. sąskaitų teikimo sąlygos (nuoroda: [www.chc.lt](http://www.chc.lt) > Gyventojams > Atsiskaitymas už paslaugas).